Lav et referat af nedenstående tekst:

Tekst:
- Vi var helt oppe og køre og omfavnede hinanden, selv om vi egentlig ikke helt var klar over, hvor stort det i virkelighed var. Sådan lyder det fra Anne-Mette Aagaard, som sammen med veninden Hanne Ahrenkiel hver dag snører vandreskoene og tager på tur med udgangspunkt fra Aalborg, hvor de begge bor. Forleden gik turen igen til Egholm, som et par gange om ugen er fast destination. Og her oplevede de en vaskeægte sensation. De så en sort stork. Det er ikke et dyr, man ofte ser i Danmark. Ifølge Dansk Ornitologisk Forening har der ikke været et ynglende sort storkepar her i landet siden 1980'erne. Hanne Ahrenkiel havde hurtigt kameraet fremme og tog billedet nedenunder. Den sorte stork fløj rundt over hovedet på dem i fire-fem minutter. Var ikke i tvivl Den sorte stork er sjælden og er næsten som forsvundet fra den danske himmel. Men mandag skete der altså noget usædvanligt på den lille ø i Limfjorden. Den sjældne fugl så de to veninder, da den fløj rundt ved restaurant Kronborg. - Vi var ikke i tvivl om, at det var en sort stork. Vi brugte udelukkelsesmetoden. Det kunne ikke være en hejre eller trane, det kunne vi se, og så var der stork tilbage, og ja, den var sort, fortæller Anne-Mette Aagaard og tilføjer: - Egentlig vidste vi ikke, det var så stort og en sensation, som vi lige havde set, men mange har skrevet til mig og wauw, det er helt vildt. - Det er ikke hverdagskost Ifølge ornitolog og naturvejleder Anton Thøger Larsen er det langt fra hverdagskost at se en sort stork i Danmark. - Man skal være heldig at se den, for det er ikke en almindelig fugl at se, det er det ikke, siger han. At det så lige netop er på Egholm, at den sorte stork dukker op, er knap så overraskende for Anton Thøger Larsen. - Den kan godt gå på strandenge og lave områder, og det er der på Egholm, som jo en er en del af et fuglebeskyttelsesområde, siger Anton Thøger Larsen, der tilføjer, at der dog ikke tidligere er registreret sort stork på Egholm. Også set i Rold Det er der til gengæld længere syd på. - Det var i maj i år i Rold Skov, oplyser Anton Thøger Larsen, som gætter på, at der formentlig er tale om samme fugl som den på Egholm. Inden for de seneste ti år er der registreret ti fugle, og det år, der er set flest sorte storke her i landet, var forrige år, hvor der blev set to af den sjældne fugl. Den sorte stork er en smule mindre end sin hvide fætter og har, som navnet siger, sort fjerdragt med grønlig eller violet metallisk glans. Sort hun på besøg 5. maj i år fik en hvid stork ved Bækmarksbro lige syd for Lemvig pludselig selskab af en sort stork. - Det er sindssygt sjældent, lød det dengang fra Jesper Leegaard til TV MIDTVEST. Jesper Leegaard, der er ekspert i sorte storke, talte da med TV MidtVest, og han fortalte, at der formentlig var tale om en ung hunstork, som var på kort besøg fra Tyskland. I Slesvig-Holsten bor nemlig omtrent ni ynglende sorte storke, men i Danmark har der ikke været et par af dén storkeart siden 1952, fortæller eksperten.

Referat:
Veninderne Anne-Mette Aagaard og Hanne Ahrenkiel er ivrige vandrere og fuglenørder og takket være de to fælles interesser, har de nu en oplevelse for livet: De har nemlig set en sort stork.